[{"text_idx": "#000000", "text": "Meridast viib meie tee taas Kariibi mere rannale, ta\u0308psemalt Puerto Colombiasse, mis on meie viimane peatuspaik. So\u0303idame o\u0308o\u0308bussiga Meridast Maracay\u2019sse. Kui buss on paar tundi so\u0303itnud, ja\u0308a\u0308b ta a\u0308kki seisma ning tu\u0308kk aega ei toimu mitte midagi. Viimaks tuleb bussijuht ja seletab midagi hispaania keeles, millest saame aru, et teel on la\u0308bipa\u0308a\u0308s takistatud. Rahvas noogutab mo\u0303istvalt ning eriliselt murelik keegi ei tundu, ilmselt on tegemist millegi tavalisega. Et bussijuhi so\u0303num ja\u0308a\u0308b meile siiski veidi segaseks, u\u0308ritab meist o\u0303ige optimistlikum temalt inglise keeles infot ku\u0308sida. Loomulikult osutub see naiivseks mo\u0303tteks. See, et bussijuht inglise keelt ei oska on sama kindel kui Bolivari va\u0308ljaku olemasolu igas Venezuela linnas. Ilmselt on peamagistraalile mingi kalju kukkunud, mudalaviin tee a\u0308ra viinud vm tavalist. Kohalikes reisijates ei tekita olukord erilisi emotsioone ning buss so\u0303idab lo\u0303puks mingit va\u0308iksemat ma\u0308giteed mo\u0308o\u0308da. Seega on meie reisi lo\u0303puosas tekkinud esimene kerge tagasilo\u0308o\u0308k, jo\u0303uame Maracay\u2019sse ligi 3 tundi hiljem kui lootsime. Sealt edasi tuleb so\u0303ita taas kohaliku bussiga. See bussiso\u0303it on to\u0303eline ekstreemsport. Tee kulgeb u\u0308le umbes 2 km ko\u0303rguste ma\u0308gede ning sirget teelo\u0303iku seal eriti ei leidu. Kui Maracay kohalike busside terminal oleks nii arenenud, et seal oleks tabloo so\u0303idugraafikuga, siis selle bussiliini juures peaks raudselt olema ma\u0308rkus \u201cno\u0303rgana\u0308rvilistele ei soovitata\u201d. Bussijuht ei kuulu kindlasti eelmainitud kategooriasse, sest tema kihutab kitsal kurvisel teel, u\u0308ks ka\u0308si pidevalt rammimas signaalinuppu. Lahtisest uksest ja akendest tuiskab sisse oksi ja puulehti ning akna all istujad na\u0308evad va\u0308lja kui murueide tu\u0308tred. Kellegi pagas a\u0308hvardab lahtikolksuvast uksest va\u0308lja pudeneda, kuid sellele leitakse lihtne lahendus - kott tuleb lihtsalt pagasiraami ku\u0308lge kinni siduda. Ka ennast tuleb istmel kinni hoida, et hoogsates kurvides maha ei lendaks. Mo\u0303nda U-kurvi ei vo\u0303ta buss esimesel katsel va\u0308lja ning tuleb teha va\u0308ike peatus ning uuesti u\u0308ritada. Igal juhul on see so\u0303it kohutavalt naljakas. Looduse poolest on tee kahtlemata u\u0308ks kauneimaid, sest ko\u0303ikjal on ma\u0308ed ja lopsaks loodus. Ha\u0308sti mu\u0308stiline on so\u0303it bussiga pilve sees."}, {"text_idx": "#000001", "text": "Vaatamata ekstreemsetele teeoludele jo\u0303uame u\u0308hes tu\u0308kis Puerto Colombiasse. On juba hiline pa\u0308rastlo\u0303una, seega kiirustame kohe randa, et enne pimeda tulekut ujumas ka\u0308ia. Taas ei pea rannahuvilised pettuma. Siinne rand on oluliselt erinev Morrocoy rahvuspargis na\u0308htud saarekestest, kuid ei ja\u0308a\u0308 neile sugugi alla. Siin on ko\u0303ik, mis vaja postkaardilaadseks vaateks - su\u0308gavsinine meri, palmid, liivarand ning otse palmisalu taga ko\u0303rguvad ma\u0308ed. Lisaks on siin vo\u0303imsad lained, mis meiesugustele lainefa\u0308nnidele to\u0303eliseks maiuspalaks. Nii suurtes lainetes ei ole meist keegi varem ujunud. Et vesi on u\u0308sna madal siis ujumisega on raskusi, murduvates lainetes on hoopis lahedam lihtsalt hu\u0308pata. Hullame lainetes kuni hakkab ha\u0308marduma, siis peame paremaks lahkuda, sest taskulambid on hotelli ununenud ning ta\u0308navavalgustuse peale ei ole po\u0303hjust siin va\u0308ga kindel olla."}, {"text_idx": "#000002", "text": "Puerto Colombia on to\u0303eliselt armas koloniaalstiilis linnake. \u201cLinn\u201d koosneb u\u0308hte pidi kolmest ta\u0308navast, millega ristuvaid ta\u0308navaid on veidi rohkem. Mere a\u0308a\u0308res on rannapromenaad (malecon), kus o\u0303htuti ka\u0308ib vilgas elu. Kohalikud hipid mu\u0308u\u0308vad oma ka\u0308sito\u0308o\u0308d ja lahedaid ehteid, inimesed lihtsalt istuvad vo\u0303i jalutavad ja tunnevad elust ro\u0303o\u0303mu. Ei saa meiegi muidu kui teeme mo\u0303ned a\u0308ritehingud. Kohtame ka va\u0308ga ta\u0308helepanuva\u0308a\u0308rset tu\u0308u\u0308pi, kes kuuldes et oleme Eestist teatab asjatundlikult \u201cEstonia good\u201d. Edasi kuuleme, et ta on elanud Isla Margarital, kus tal muuhulgas olnud ka eestlannast girlfriend (nojah paarina\u0308dalased Margarita-reisid on Eestlaste hulgas vist u\u0308sna populaarsed). Igal juhul on tu\u0308u\u0308bil ilmselt positiivsed ma\u0308lestused, sest kohe pu\u0308u\u0308ab ta endale taas eestlannast girlfriendi soetada Kuigi mees ei va\u0308si oma vo\u0303imeid kiitmast, ei saa liinist asja, ku\u0308ll aega teeme head a\u0308ri pa\u0308rlitega. A\u0308sjase tutvuse ta\u0308histamiseks teeb tu\u0308u\u0308p pa\u0308ris hea hinnasoodustuse - ehtsatest pa\u0308rlitest ka\u0308evo\u0303ru nimel tasus veidi flirtida"}, {"text_idx": "#000003", "text": "Puerto Colombia on varemku\u0308lastatud \u201ckuurortlinna\u201d Chichirivichega vo\u0303rreldes oluliselt su\u0308mpaatsem. Siin on mo\u0303eldud ka turistidele, on mitmeid mo\u0303nusaid restorane, baare ja poekesi. Vaatamata sellele, et igal o\u0303htul eri restoranis so\u0308o\u0308me, saab meie reis otsa ning ko\u0303iki me proovida ei jo\u0303uagi. Ja ausalt o\u0308elda, mo\u0303ningaid ei julgeks ka. Rannateel on hulk palmilehtedest onnikesi, mis ko\u0303ik nii hommiku- kui o\u0303htuso\u0308o\u0308ke reklaamivad. Tundub pa\u0308ris eksootiline ja u\u0308htlasi ebahu\u0308gieeniline. Et tagasilend on peagi ees, surume alla huvi kulinaarsete seikluste vastu ning otsustame viimased pa\u0308evad veeta vo\u0303imalikult riskivabalt ja so\u0308o\u0308me LP soovitatud korralikes restoranides. Ta\u0308nu tutvumisele kohalikega, leiame va\u0308ga o\u0303dusa Bar Rumba, mis asub poolenisti lageda taeva all. Kokteilid on siin head ning mis eriti meeldiv, ka odavad. O\u0303htu edenedes la\u0308heb peoks ning kohalikud asuvad salsat tantsima. Meie nendega konkureerida ei so\u0308anda, ilmselt pole veel piisavalt kokteile manustatud."}, {"text_idx": "#000005", "text": "Kommenteerimiseks pead olema sisse loginud Travellerspoint-i."}, {"text_idx": "#000006", "text": "U\u0308ks meeldeja\u0308a\u0308v seiklusAsume teeleEsimesed muljed Chavezi-maastMuljeterohke o\u0308o\u0308 Ciudad BolivarisDz\u030cungliseiklusVahelduseks pisut koledustBussid ja kohalikud \u201csu\u0308steemid\u201dLinn, mille nime purjus inimene va\u0308lja o\u0308elda ei suudaKariibi mere piraadidMa\u0308gede lummuses"}]